Au wenn er's sunsch nit so g'nau g'nomme hät, bi de alte Traditione war de Säger Richard gnadelos. Für de Maschgere-TÜV hät mer sich eigentlich kon bessere kenne vorstelle als ihn. Aber ich bin mer sicher, dass er sellen Job nie hät welle mache, wil er so gar nint vunere Amtsperson a sich g'haa hät un im Gegeteil immer für irgend e Lumperei guet  g'sii isch. Zum Beispiel, woner im Moler Fuhrer mol - wenn au vergeblich - i de Ohre g'lege isch, er sot doch emol uf oos vu dene Häser, woner als g'molt hät, hine uf d'Hose am richtige Platz e Posthörnli mole zum Pupse (so ä Häs, hät er behauptet, het's früher tatsächlich mol gebe)… oder woner emol z'samme mit e paar andere Maschgere hät welle zum Strähle gau miteme ziemlich scharfe Suribel. Als Narro mit Rolle un so, wär des natürlich nit gange. Damit's bim Strähle aber trotzdem schepperet, hät er sich  eifach d'Rollerieme unter's Blauhemd nadue. Wie's deno uusgange isch weiß ich nit, wil ich bei selere Strählerei deno nimme debei war.